Innotescat omnibus sancte ecclesie filiis presentibus et futuris quod Petrus Piarz dedit Deo et sancte Marie de Firmitate omnem terram quam habebat inter condaminam Humberti Sancti Ambrosii et campum Sancti Ambrosii, et monachi dederunt ei in commutationem unam posam terre ad Grosel. Testes: Aimo Rosel, Robertus, frater ejus, Brunus de Pairola, Robertus Guillelmus.